**Dirprwy Swyddog Diogelu Arweiniol Dynodedig Criced Cymru**

**Rhan-amser**

*8 awr yr wythnos gydag oriau ychwanegol achlysurol fel y cytunir, er enghraifft, wrth gyflenwi yn absenoldeb y Swyddog Diogelu Arweiniol Dynodedig a mynychu gweithgareddau preswyl.*

**Cyflog Cystadleuol**

Mae diogelu yn rhan sylfaenol a chanolog o rôl Criced Cymru a Bwrdd Criced Cymru a Lloegr (ECB), yn ogystal â’n holl aelodau cyswllt.

Ar y cyd, mae gan bob un ohonom ran i’w chwarae yn sicrhau bod y gêm yn brofiad diogel, positif a phleserus i bawb, ond yn enwedig plant, pobl ifanc ac Oedolion Mewn Perygl sy’n cymryd rhan yn y gêm.

Mae ein dull unedig o ddiogelu ar draws y gêm yn seiliedig ar bolisïau, gweithdrefnau, rheoliadau a safonau, ac mae’n hyrwyddo’n nod parhaol o sicrhau diwylliant sy’n canolbwyntio ar y plentyn.

Rydym wedi ymrwymo i greu amgylcheddau ar draws y gêm gyfan sy’n annog ac yn galluogi plant, yn arbennig, i fynegi eu barn, safbwyntiau a phryderon – a bod y safbwyntiau hyn, ac unrhyw bryderon, yn cael eu clywed ac yn arwain at weithredu.

Mae’r ymrwymiad i ddiogelu ledled y gêm yma yng Nghymru yn un sydd wedi’i hen sefydlu, ac mae’n parhau i fod yn un o’n blaenoriaethau strategol, mewn cydweithrediad â’r ECB a phartneriaid allweddol eraill.

Gan adrodd i’r Swyddog Diogelu Arweiniol Dynodedig ac, yn ei absenoldeb, y Prif Weithredwr, bydd y rôl hon yn sicrhau bod ein hymrwymiad yn parhau ac yn cael ei reoli, ar lefel weithredol a strategol, ledled Cymru, ac mi fydd yn golygu cyfrifoldeb cyffredinol dros sicrhau bod yna gydymffurfio â safonau Cytundeb Partneriaeth Sirol yr ECB, gyda’r amcan o gynnal y safonau Diogelu a gyrhaeddwyd gennym eisoes gyda’r ECB, a lefel uchaf (Lefel 3) achrediad safonau Diogelu’r Uned Amddiffyn Plant Mewn Chwaraeon.

**Prif Rolau a Chyfrifoldebau:** *Sylwer bod hyn er mwyn cynorthwyo’r Swyddog Diogelu Arweiniol Dynodedig a darperir manylion am y math o ddyletswyddau y byddwch yn eu cyflawni.*

* Cynorthwyo’r Swyddog Diogelu Arweiniol Dynodedig a chyda’r gwaith o ddatblygu safonau diogelu a sefydlu diwylliant o arfer da ledled clybiau a chyrff cyswllt eraill.
* Cynorthwyo clybiau i gyrraedd yr holl safonau Diogelu perthnasol, ar y cyd â staff Cymorth Clybiau Ardal.
* Cefnogi’r rhwydwaith presennol o Swyddogion Diogelu Clybiau a Chynghreiriau, gan sicrhau bod safonau cydymffurfio’n cael eu cyrraedd a’u cynnal, a chamau diogelu rhagweithiol yn cael eu hystyried a’u rhoi ar waith.
* Cynorthwyo’r Swyddog Diogelu Arweiniol Dynodedig i sicrhau bod yna gydymffurfio ar draws rhwydwaith Criced Cymru o ran gofynion hyfforddi, yn enwedig ymhlith Swyddogion Diogelu Clybiau, ar y cyd â Swyddogion Diogelu Cynghreiriau a’r tîm Cefnogi Clybiau Ardal mewn perthynas ag archebu lleoliadau ar gyfer cyrsiau hyfforddi.
* Cynorthwyo i fonitro a gwerthuso’r holl Bolisïau, Gweithdrefnau ac Ymarferon sy’n ymwneud â Diogelu.
* Adeiladu perthnasoedd â staff allweddol a gwirfoddolwyr i sicrhau bod Criced Cymru’n cwrdd â’i ofynion diogelu a’r safonau a osodwyd gan y Bwrdd a’r ECB.
* Sicrhau bod y llwybr cyfeirio ar gyfer rhannu, rhoi gwybod, a chofnodi pryderon yn cael ei ddilyn yn unol â pholisi a chanllawiau’r ECB; a helpu i sicrhau bod gwirfoddolwyr Clybiau/Cynghreiriau yn gwybod sut i gael mynediad atyn nhw.
* Yn absenoldeb y Swyddog Diogelu Arweiniol Dynodedig, gweithredu fel pwynt cyswllt cyntaf ar gyfer pob mater, digwyddiad, pryder ac adroddiad diogelu ar draws y rhwydwaith, a chefnogi ymchwiliadau pan fo angen, gan weithredu fel dolen gyswllt rhwng Criced Cymru a Thîm Diogelu’r ECB.
* Cynorthwyo gydag unrhyw bryderon diogelu sy’n cael eu rheoli o fewn y sefydliad, gan sicrhau bod pryderon yn cael eu hymchwilio’n gyflym ac yn drylwyr, ar y cyd â thîm Diogelu’r ECB ac asiantaethau statudol – a hynny gyda chanlyniadau amlwg. [Tîm Diogelu’r ECB fydd yn goruchwylio’r ymchwiliad pan gaiff achos ei gyfeirio].
* Cynorthwyo penaethiaid adrannau, staff a gwirfoddolwyr mewn clybiau i ddeall eu cyfrifoldebau diogelu, ac i greu amgylchedd positif sy’n canolbwyntio ar y plentyn.
* Darparu, neu helpu i ddarparu cymorth Gweithredol ad hoc ar gyfer digwyddiadau neu wyliau penodol a drefnir gan Criced Cymru ar gyfer pobl ifanc.
* Cynorthwyo i ddarparu deilliannau dysgu a hyfforddiant ar gyfer Swyddogion Diogelu Clybiau ar ddiogelu ac arfer gorau; (ar-lein neu wyneb yn wyneb) trwy’r flwyddyn, i roi diweddariadau ac ateb cwestiynau Swyddion Diogelu Clybiau.
* Hyrwyddo diwylliant lle mae ‘Llais y Plentyn’ yn cael gwrandawiad ac yn gallu dylanwadu ar weithredoedd a pholisïau.
* Helpu i uwchraddio sgiliau Swyddogion Diogelu Cynghreiriau lle bo’n briodol, neu lle mae unigolion yn mynegi awydd i ddatblygu eu hunain.
* Cynorthwyo i gynnal y tudalennau Diogelu ar wefan Criced Cymru, gan gynnwys dyddiadau cyrsiau hyfforddiant.
* Cefnogi gwaith ehangach yr ECB, ac Uned Amddiffyn Plant Mewn Chwaraeon yr NSPCC gan hyrwyddo eu hymgyrchoedd a’u mentrau, a mynychu cyfarfodydd a fforymau Swyddogion Arweiniol fel bo’n berthnasol.
* Cynorthwyo i gydymffurfio ag arferion recriwtio mwy diogel, a chynnal prosesau sefydlu ar gyfer staff/Cyfarwyddwyr newydd, gan gynnwys fel y Prif ‘Recriwtiwr Diogelu’ a gwiriwr dogfennau adnabod, gan ddefnyddio systemau’r ECB.
* Darparu a/neu helpu i ddarparu hyfforddiant diogelu ar gyfer staff, a’r gweithlu ehangach, fel bo angen.
* Cynorthwyo clybiau a staff Criced Cymru, gan gynnwys hyfforddwyr achlysurol Llwybrau Rhanbarthol, i sicrhau bod pobl o fewn rolau gofynnol yn destun gwiriadau GDG yr ECB, a bod yna gydymffurfio â’r holl ofynion o ran chwaraewyr/hyfforddwyr o dramor.
* Gweithio gyda, ac ysbrydoli Swyddogion Diogelu clybiau a chyngreiriau i ddal ati i chwarae rôl hanfodol o ran sefydlu diwylliant o ddiogelu ar draws y gêm, a chynnal trefniadau diogelu o safon uchel ledled y rhwydwaith.
* Datrys ymholiadau GDG lle bo angen.
* Dogfennu a chyfeirio pryderon lefel isel fel bo’n briodol.

**Perthnasoedd Allweddol:**

Tîm Diogelu’r ECB

Timau Ardal Criced Cymru – yn enwedig rolau sy’n gysylltiedig â chlybiau

Uwch Dîm Rheoli Criced Cymru

Prif Weithredwr Criced Cymru

Asiantaethau Statudol, gan gynnwys, ymhlith eraill, Yr Heddlu, Swyddogion Dynodedig Lleol a’r Gwasanaethau Cymdeithasol

Uned Amddiffyn Plant Mewn Chwaraeon yr NSPCC

Swyddogion Diogelu Cynghreiriau Criced Cymru

Swyddogion Lles Llwybrau Rhanbarthol Criced Cymru

Swyddogion Diogelu Cyrff Llywodraethu Cenedlaethol eraill yng Nghymru

Swyddogion Diogelu Byrddau Criced Sirol Eraill

Cynghreiriau a Darparwyr Cystadlaethau Eraill

Clybiau a Chyrff Cyswllt

Ymddiriedolaeth Ann Craft (mewn perthynas â Diogelu Oedolion)

Criced Morgannwg

Chwaraeon Cymru / Llywodraeth Cymru

Cymdeithas Chwaraeon Cymru

Manyleb Person

**Sgiliau hanfodol**

* Profiad proffesiynol o fewn rôl ddiogelu ynghyd â phrofiad o reoli achosion.
* Dealltwriaeth o drefniadau lleol ar gyfer rheoli gwaith diogelu plant a gweithdrefnau adrodd.
* Angerdd dros ddiogelu ac ymrwymiad iddo.
* Profiad o weithio yn unol â lefelau uchel o gyfrinachedd, gan gynnwys storio dogfennau cyfrinachol - darperir dyfeisiau Criced Cymru – ffôn a gliniadur (ac ipad os oes angen).
* Y gallu i herio arferion gwael yn broffesiynol ac yn sensitif, a sbarduno newid.
* Sgiliau cyflwyno, cyfathrebu a hyfforddi.
* Yn hunan-gynhaliol a dibynadwy, ond yn barod i ofyn am gymorth fel bo angen.
* Brwdfrydedd dros welliant parhaus, o ran eich hunan, ac o ran prosesau a gweithdrefnau.
* Ymrwymiad i Gydraddoldeb, Amrywiaeth a Chynhwysiant.
* Y gallu i flaenoriaethu llwyth gwaith, a doethineb o ran dirprwyo tasgau fel bo angen.
* Sgiliau gweinyddu a rheoli systemau (cofnodion).
* Y gallu i weithio ar faterion sy’n destun gwrthdaro a gofid emosiynol.

**Sgiliau dymunol**

* Dealltwriaeth o gyfraith a gweithdrefnau Oedolion Mewn Perygl.
* Profiad o adeiladu a meithrin perthnasoedd â rhanddeiliaid allweddol.
* Profiad o waith Amlasiantaeth.
* Dealltwriaeth fanwl o ddeddfwriaeth allweddol, gan gynnwys, ymhlith eraill, Deddf Gwasanaethau Cymdeithasol a Llesiant (Cymru) 2014, Gweithdrefnau Diogelu Cymru, Deddf Plant (1989 a 2004), Deddf Cydraddoldeb 2010, Deddf Adsefydlu Troseddwyr, Deddf Troseddau Rhywiol 2003.
* Profiad a chymhwysedd mewn perthynas ag ymchwilio a rheoli achosion
* Profiad o fynychu Cyfarfodydd Strategaeth Proffesiynol (Rhan 5 Gweithdrefnau Diogelu Cymru).
* Profiad o wirfoddoli neu weithio ym myd chwaraeon, neu weithgaredd tebyg.
* Dealltwriaeth a gwerthfawrogiad o waith cymhleth Corff Llywodraethu Cenedlaethol/Corff Llywodraethol y Gwledydd Cartref neu Fwrdd Criced Sirol, a goblygiadau datganoli ar gyfraith Diogelu.
* Profiad o weithio gyda a/neu ymgynghori â phlant a phobl ifanc.
* Hyfedredd yn y Gymraeg.

**Manylion a Meini Prawf** **Eraill**

Disgwylir y bydd y rôl hon yn gofyn am ymrwymiad o oddeutu 8 awr yr wythnos, yn dibynnu ar lwyth / cymhlethdod gwaith rheoli achosion, neu ofynion hyfforddi tymhorol. Rhaid i ddeiliad y swydd fod yn barod i deithio a gweithio gyda'r nos a/neu ar benwythnosau yn ôl gofynion y rôl.

Mae gwiriad GDG Manylach yr ECB, ynghyd â gwiriad y Rhestr Waharddedig Plant yn ofynnol ar gyfer y rôl hon a rhaid cynnal y gofynion hyn.

**I wneud cais**

Cyflwynwch eich CV, gyda llythyr eglurhaol a manylion cyflog a disgwyliadau i:

Sandie.Keane@cricketwales.org.uk

Y dyddiad cau yw hanner nos ar 5ed Ionawr 2024.